b'\n_START_ARTICLE_\nAnton Budin\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kamnoseka Karla Buduna. V Vi\xc5\xbemarjah se je izu\xc4\x8dil mizarskega poklica in po vrnitvi na Primorsko opravljal mizarska dela v razli\xc4\x8dnih delavnicah. Nekaj let je delal tudi v tr\xc5\xbei\xc5\xa1ki ladjedelnici. Po 2. svetovni vojni je bil med ustanovitelji in nato do upokojitve obratovodja v mizarskem podjetju Iztok v Mirnu._NEWLINE_Izredno razgibano pa je bilo Budinovo javno delovanje. V mladosti je bil odli\xc4\x8den \xc5\xa1portnik, uvr\xc5\xa1\xc4\x8dal se je v sam vrh gori\xc5\xa1kih telovadcev, \xc5\xa1e bolj pa mu je bila pri srcu gledali\xc5\xa1ka igra. V takrat zelo znani in uspe\xc5\xa1ni mirenski gledali\xc5\xa1ki skupini je bil vedno med nosilci glavnih vlog. V amaterskem gledali\xc5\xa1\xc4\x8du je nastopal vse do smrti. Bil je tudi predsednik mirenskega Pevskega dru\xc5\xa1tva ter aktivno deloval v Krajevni skupnosti. Vedno pa ga je privla\xc4\x8dila narava, \xc5\xa1e posebej na\xc5\xa1e planine: v 90-em letu \xc5\xbeivljenja se je v njih smrtno ponesre\xc4\x8dil. Z bratoma, duhovnikom Ivanon in zborovodjo Ven\xc4\x8deslavom je udejanil zgled \xc5\xbelahtnih slovenskih vrednot in tradicij.'